अलग अलग भाप का प्रयोग करें चेहरे को भाप दें
जुकाम होने पर भाप लेने से साइनस (sinuses) को साफ करने में मदद मिलती है। जब आप थोड़े बीमार है उस समय भाप लेने से आप थोड़ा स्वस्थ महसूस होगा और उस समय ही आपकी त्वचा सुंदर दिखाई देगी- इसकी सबसे ज्यादा जरूरत तब होती है जब मौसम खराब हो और इससे आपको जुकाम हो गया हो। जुकाम के समय भाप लेने के लिए ऊपर दिये चरणों का पालन करें और उसमें निम्न दिये गए इसेंशियल तेलों और जड़ीबूटियों में से एक या अधिक जड़ीबूटियों का प्रयोग करके भाप लें:   जड़ीबूटियाँ: कैमोमाइल (Chamomile), पुदीना या नीलगिरी  तेल: पुदीना, नीलगिरी या जम्भी (bergamot) भाप त्वचा के साथ ही मन को भी शांति प्रदान करने वाली होती है, इसी कारण से ये स्पा में होने वाले मशहूर उपचारों में से एक है। जब आप तनावग्रस्त है, तो फेशियल वाली भाप लेने से आपको अच्छा महसूस होता है और आप इन शानदार खुशबू का आनंद निश्चिंत होकर और आराम करते हुए लें सकते हैं तनाव से मुक्ति के लिए भाप लेने के लिए ऊपर दिये चरणों का पालन करें और उसमें निम्न दिये गए इसेंशियल तेलों और जड़ीबूटियों में से एक या अधिक जड़ीबूटियों का प्रयोग करके भाप लें:   जड़ीबूटियाँ: लैवेंडर (lavender), लेमन वरबेना (lemon verbena), कैमोमाइल  तेल : पैशन फ्लावर (Passionflower), जम्भी, चन्दन यदि आप सुबह सुबह भाप लेते हैं, तो आप अपने आपको जागा हुआ और ताजगी से भरपूर महसूस करते हैं। यह आपकी त्वचा में भी स्फूर्ति जगा देता है और आपके मूड (mood) को भी ताजगी से  भरपूर कर देता है। फिर से नया महसूस करने वाली भाप लेने के लिए निम्न दिये गए इसेंशियल तेलों और जड़ीबूटियों में से एक या अधिक जड़ीबूटियों का प्रयोग करके भाप लें:    जड़ीबूटियाँ : लेमन बाम (Lemon balm), पुदीना (peppermint), जिनसेंग (ginseng)  तेल : देवदार (Cedarwood), लेमन ग्रास(lemongrass), संतरा सोने जाने से पहले कुछ मिनिट भाप लेने से आपको आराम से और चैन की नींद आएगी। निम्न दिये गए इसेंशियल तेलों और जड़ीबूटियों में से एक या अधिक जड़ीबूटियों का प्रयोग करें जिससे आपको जब भी अनिंद्रा की समस्या हो तो आपको अच्छे से और आराम से नींद आने में मदद मिलेगी:   जड़ीबूटियाँ : वालेरियन (Valerian), कैमोमाइल, लैवेंडर  तेल  लैवेंडर, सुगंधरा(patchouli), जेरेनियम गुलाब(geranium rose) सामान्य सी भाप लेने के लिए पानी और आपकी त्वचा की आवश्यकता होती है। इसके लिए बहुत ज्यादा पानी की जरूरत नहीं होती है। एक छोटे बर्तन में एक दो कप पानी डाले और इसे अच्छे से पूरी तरह उबलने दें। जब तक पानी गर्म हो रहा है एक सौम्य क्लिंसर (cleanser) का उपयोग करके अपने चेहरे को धोए और यह सुनिश्चित करें की आपकी त्वचा की सतह पर जो पसीना, तेल, मेकअप और कोई धूल के कण है वो निकल जाए। जब भी आप भाप लें उस समय आपकी त्वचा साफ होना बहुत जरूरी है। इससे आपकी त्वचा के रोम अच्छे से खुलेंगे और यदि आपके चेहरे पर धूल और मेकअप है तो इससे त्वचा पर जलन हो सकती है।  अपने चेहरे को एक्सफोलिएटिंग स्क्रब या तेज साबुन से न धोएं। भाप लेने से पहले अच्छा होगा की चेहरे को एक सौम्य क्लिंसर से धो लें, जिससे की भाप लेने के उपचार से आपकी त्वचा में जलन न हो। मुलायम तौलिये से पोछकर त्वचा को सुखाए। यदि आप भाप लेने के उपचार से ही घर पर स्पा उपचार  कर रहें है, तो इसे एक बड़े सुंदर से सिरेमिक या ग्लास के कटोरे में निकाले। और यदि आप जल्दी से भाप लेना चाहते हैं तो इसे उसी बर्तन में रहने दें। जिस भी बर्तन का आप उपयोग कर रहें है उसे टेबल पर कुछ फ़ोल्ड (fold) करके रखे हुए तौलियों पर रखें। पानी को प्लास्टिक के कटोरे में न निकाले। क्यूंकी आप नहीं चाहेंगे की आपकी फेशियल की भाप में छोटे-छोटे प्लास्टिक के कण भी आए। इस उपचार को और खास बनाने के लिए पानी में इसेंशियल तेल और जड़ीबूटियों को डालें। तेल और जड़ी बूटियाँ डालने से ये भाप लेने वाला उपचार एक अरोमाथैरेपी सेशन (aromatherapy session) की तरह दुगना फायदेमंद हो जाएगा। इसेंशियल तेलों की कुछ बूंदों का ही लंबे समय तक असर रहेगा।  पानी उबालने के बाद कम हो गया है, तो यह सुनिश्चित करें की आप उसमे अतिरिक्त पानी डालें, नहीं तो ये खूशबु जल्दी ही भाप बनकर उड जाएगी। यदि आपके पास कोई खास जड़ीबूटी या तेल नहीं है, तो चाय का प्रयोग करके देखें, कुछ हर्बल टी बैग (tea bag) पानी में डाले। कैमोमाइल (Chamomile), पुदीना और चाय से अतिउत्तम भाप बनती है। तौलिये को अपने सिर पर इस तरह से डालें की वो सिर के सामने और अगल बगल में नीचे लटके, जिससे की भाप आपकी त्वचा के आस पास बनी रहें। हो सके तो अपने चेहरे को भाप के पास रखें, जिससे की भाप से आपके चेहरे की मसाज हो पाए। लेकिन इतने भी पास न रखें की आपकी त्वचा भाप से जल जाए या आपको सांस लेने में तकलीफ हो।  सामान्यतः भाप 10 मिनिट तक रहती है, यदि आप 5 मिनिट तक भाप लेने के बाद रुक जाते हैं तो भी आपको वही फायदे मिलेंगे। चेहरे को 10 मिनिट से ज्यादा समय तक भाप न दें, खासकर की आपको मुहाँसे से या कोई अन्य समस्या हो। भाप लेने से चहरे पर हल्की सी सूजन आ जाती है, और यदि ऐसे में लंबे समय तक भाप ली जाए तो इससे मुहाँसे की समस्या और ज्यादा बढ़ जाती है। भाप लेने से आपकी त्वचा के रोम छिद्र अच्छे से पूरी तरह  खुल जाते हैं इस समय आप त्वचा से धूल और अन्य अशुद्धिया बाहर निकाल सकते है। ऐसा करने का सबसे अच्छा तरीका है की आपके भाप लेने के उपचार में क्ले मास्क (clay mask) लगाना भी शामिल कर लें। मास्क को चेहरे पर लगाकर 10-15 मिनिट तक लगे रहने दें। इसे कुनकुने पानी से धोए और तौलिए से पोछकर सुखाए।  यदि आपके पास क्ले मास्क नहीं है, तो आप सादे शहद या शहद और ओटमील (oatmeal) को मिलाकर उपयोग कर सकते हैं। यदि आप मास्क नहीं लगाना चाहते है, तो आप भाप लेने के बाद चेहरे को साधारण तरीके से कुनकुने पानी से धो लें। भाप लेने के बाद चेहरे पर तेज एक्सफोलिएंट का इस्तेमाल न करें, खासकर की जब आपको मुहाँसे हो,क्यूंकी भाप लेने से आपके चेहरे पर हल्की सी सूजन आ गई है और रोम छिद्र पूरी तरह से खुल गए है और अब इस पर स्क्रब करने से त्वचा पर जलन हो सकती है। मास्क धोकर निकालने के बाद फेशियल टोनर का इस्तेमाल करें, जिससे की रोम छिद्र फिर से बंद हो जाए। इसे चेहरे पर कॉटन बॉल का उपयोग करके आराम से लगाए।  नींबू का रस एक अच्छा प्राकृतिक टोनर है, इसका एक बड़ा चम्मच एक कप पानी में डालकर टोनर बनाए। एपल साइडर विनिगर (Apple cider vinegar) भी एक बढ़िया उपाय है, इसका एक बड़ा चम्मच एक कप पानी में डालकर टोनर बनाए। भाप और उसकी गर्मी से त्वचा रूखी हो जाती है, तो यह महत्वपूर्ण है की आप इस उपचार के बाद एक अच्छा सा मोइश्चुराइजर लगाए। ऐसे मोइश्चुराइजर का उपयोग करें जो की सूथिंग ऑइल (soothing oil), एलो (aloe) और बटर (butter) से बना हो, जो आपकी त्वचा को ज्यादा रूखा होने से बचाए। मेकअप लगाने से पहले मोइश्चुराइजर को त्वचा में अच्छे से अवशोषित होने दें।
जुकाम में आराम पाने के लिए भाप लें: तनाव से मुक्ति पाने के लिए भाप लें: स्फूर्ति (invigorating) लाने के लिए भाप लें: अच्छी सी नींद के लिए भाप लें: एक छोटे बर्तन में पानी उबलने के लिए रखें: चेहरे को धोएं: उबलते हुये पानी को एक कटोरे में निकाले: इसेंशियल तेल (essential oil) और जड़ीबूटियों (herbs) को मिलाए: चेहरे पर भाप लेते समय अपने सिर को तौलिये से ढ़क लें: रोम छिद्र से धूल के कणो को मास्क लगाकर बाहर निकालें: चेहरे को टोन (tone) करें: अपने चेहरे को मोइश्चुराइज़ करें:
https://www.wikihow.com/Steam-Your-Face https://www.wikihow.com/Steam-Your-Face
Experimenting With Different Steams Steaming Your Face